ไปรษณีย์ไทย พร้อมให้บริการ "โปร EMS ลดเน้นๆ ทุกวีคเอนด์” เริ่มต้น 25 บาท เริ่ม 5 พฤศจิกายนนี้
นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด กล่าวว่า  ในช่วงที่ผ่านมาไปรษณีย์ไทย ได้จัดโปรโมชันลดค่าส่งผ่านโปร EMS ลดทุกวัน เพื่อแบ่งเบาต้นทุนค่าจัดส่งให้ประชาชนทั่วไปและผู้จำหน่ายสินค้า คาดว่าช่วงปลายปี 2565  เศรษฐกิจไทยทั้งด้านการท่องเที่ยวและการบริโภคของประชาชนมีแนวโน้มฟื้นตัวอย่างต่อเนื่อง ถือเป็นสัญญาณที่ดีในการขับเคลื่อนทุกภาคส่วนให้สอดรับกับสถานการณ์เศรษฐกิจที่กำลังปรับตัวดีขึ้น ไปรษณีย์ไทย พร้อมให้บริการโปรโมชัน EMS ลดเน้นๆ ทุก WEEKEND ราคาเริ่มต้นที่ 25 บาท น้ำหนัก 20 กรัม ในวันเสาร์และวันอาทิตย์ เริ่มตั้งแต่ 5 พฤศจิกายน –31 ธันวาคม 2565 สามารถใช้บริการได้ที่ทำการไปรษณีย์ทุกแห่งและร้านไปรษณีย์ไทยที่ร่วมรายการ